**แบบฟอร์มการเขียนแบบถอดประสบการณ์การเรียนรู้ด้านทำนุบำรุงศิลปวัฒนธรรมและสิ่งแวดล้อม ประเด็นความรู้ การบริการวิชาการ**

**1.ชื่อ-สกุล ผู้เล่าเรื่อง** อาจารย์ ศุภชัย แซ่เอี้ยว คณะวิชา/หน่วยงาน สถาบันภาษาอังกฤษ

**2. ชื่อ-สกุล ผู้บันทึก** อาจารย์ ดวงฤทัย สุขแสง คณะวิชา/หน่วยงาน สถาบันภาษาอังกฤษ

**3. บทบาท หน้าที่และความรับผิดชอบของผู้เล่าเรื่อง**

 3.1 ตำแหน่งอาจารย์ประจำ สถาบันภาษาอังกฤษ โดยมีหน้าที่เป็นผู้ประสานงานรายวิชา (Course Coordinator) ประจำวิชา ENG123 Intermediate English Reading and Writing และรับผิดชอบสอนวิชาภาษาอังกฤษต่างๆ ของสถาบันภาษาอังกฤษ เช่น ENL103 English for Studies in Social Science and Humanities, ENL 104 English Oral Communication for Global Integration **เป็นต้น**

 3.2 คณะกรรมการบริการวิชาการ สถาบันภาษาอังกฤษ มหาวิทยาลัยรังสิต

**4. เรื่องที่เล่า**

กลยุทธ์สู่ความเป็นเลิศในการบริการวิชาการ สถาบันภาษาอังกฤษ มหาวิทยาลัยรังสิต - โครงการอบรมบุคลกรการกีฬาแห่งประเทศไทย (กกท.)

**5. ความเป็นมาของเรื่องที่เล่า**

เพื่อพัฒนาบุคลากรทางการกีฬาของแผนพัฒนาบุคลากรทางการกีฬาสู่ความเป็นเลิศในระดับนานาชาติ (พ.ศ. 2560 – 2564) การกีฬาแห่งประเทศไทย (กกท.) จึงมีความประสงค์จะจัดจ้างหน่วยงานจัดทำหลักสูตรภาษาอังกฤษเพื่อเตรียมความพร้อมในการสอบมาตรฐานสำหรับบุคลากรทางการกีฬาที่ต้องการได้รับวุฒิบัตรสำหรับผู้ฝึกและกรรมการในการแข่งขันระดับนานาชาติ ดำเนินการฝึกอบรม และวัดประเมินผล โดยได้ประสานงานกับผู้แทนมหาวิทยาลัยรังสิต รศ. ดร. วิมล ชอบชื่นชม รักษาการผู้อำนวยการสำนักงานตรวจสอบภายใน ให้สถาบันภาษาอังกฤษ มหาวิทยาลัยรังสิต จัดโครงการดังกล่าว ระดับพื้นฐาน ระยะเวลาการฝึกอบรมตั้งแต่วันที่ 4 - 8 กันยายน 2560 และระดับเข้มข้น วันที่ 18 – 22 กันยายน 2560

ผู้เข้าอบรมในโครงการมี 2 กลุ่มหลัก ได้แก่

* กลุ่มผู้บริหารการกีฬา ซึ่งต้องใช้ภาษาอังกฤษเพื่อการสื่อสารในฐานะผู้เข้าร่วมประชุมหรือผู้แทนประเทศไทยในเวทีการประชุมนานาชาติ
* กลุ่มบุคลากรทางการกีฬาที่ทำหน้าที่ปฏิบัติงานในการแข่งขันระดับนานาชาติ ได้แก่ ผู้ฝึกสอนและผู้ตัดสินกีฬา ซึ่งต้องพัฒนาทักษะการใช้ภาษาอังกฤษเพื่อการสอบเลื่อนขั้นตามมาตรฐานสากลในกีฬาแต่ละประเภท

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

**6.1 ขั้นตอนของโครงการการแบ่งออกเป็น 2 ระยะ คือ การจัดทำและพัฒนาหลักสูตร และการฝึกอบรม**

 **6.1.1 การจัดทำและพัฒนาหลักสูตร –** คณะทำงานที่ได้รับการแต่งตั้งได้ทำการศึกษารายละเอียดของโครงการ เพื่อจัดทำหลักสูตรซึ่งมีเนื้อหาเกี่ยวกับกีฬา เช่น กฎกติกา การตัดสิน ของกีฬาชนิดต่างๆ โดยให้ครอบคลุมเนื้อหาที่ผู้เข้าฝึกอบรมต้องการ

 **6.1.2 การฝึกอบรม** แบ่งเป็น 2 ระดับ ใช้เวลาการอบรม 1 สัปดาห์ในแต่ละระดับ

* **ระดับพื้นฐาน** มีวัตถุประสงค์ให้ผู้เข้าอบรมมีทักษะการสื่อสารด้วยภาษาอังกฤษเพียงพอต่อการปฏิบัติงานในการแข่งขันระดับนานาชาติได้ในระดับหนึ่ง และเตรียมพร้อมสำหรับการเข้าอบรมในระดับถัดไป การอบรมในระดับนี้จะมีการสอบวัดระดับ (pre test) เพื่อวัดระดับความรู้ภาษาอังกฤษ
* **ระดับเข้มข้น** มีวัตถุประสงค์ในการเรียนรู้กลยุทธ์เพื่อเตรียมความพร้อมสู่การสอบมาตรฐานระดับนานาชาติให้ประสบความสำเร็จ

เมื่อสิ้นสุดการอบรมผู้เข้าอบรมจะต้องสอบมาตรฐานภาษาอังกฤษของสถาบันภาษา มหาวิทยาลัยรังสิต ซึ่งมีการแปลผลค่าคะแนนที่ได้รับเทียบเคียงผลการสอบวัดมาตรฐานภาษาอังกฤษ (TOEIC) และมีการมอบประกาศนียบัตรจากทางสถาบันภาษาอังกฤษ มหาวิทยาลัยรังสิตด้วย

**6.2 ปัญหาและอุปสรรค และแนวทางแก้ไข**

 เนื่องจากเนื้อหาเกี่ยวกับเรื่องของกีฬาหลากหลายประเภท ซึ่งทางสภาบันฯ ยังไม่เคยจัดการอบรมในหัวข้อนี้มาก่อน จึงต้องมีการหาข้อมูลเพิ่มเติมจากการอ่านข่าว ดูกีฬา และพูดคุยกับผู้เชี่ยวชาญด้านกีฬา เพื่อออกแบบหลักสูตรให้เหมาะสมกับความต้องการกับผู้อบรมมากที่สุด นอกจากนี้ยังมีความไม่แน่นอนในตารางการฝึกอบรมซึ่งทำให้คณะทำงานต้องเตรียมพร้อมเสมอหากมีการยืนยันตารางการฝึกอบรม

 ถึงแม้ว่าจะมีการเตรียมพร้อมในการอบรมอย่างดีแล้ว แต่ในระหว่างการอบรม ผู้บริหารและคณาจารย์ที่ทำการอบรมจะมีการประชุมทีมหลังเสร็จชั้นการอบรมในแต่วัน เพื่อสรุปการเรียนรู้ ประเมินปฏิกิริยาการตอบสนองของผู้เข้ารับการอบรม แก้ปัญหา และปรับปรุงแก้ไขเพื่อการอบรมในวันต่อไป และได้มีการใช้ Logbook เพื่อให้ผู้เข้าอบรมบันทึกความคิดเห็น เพื่อนำไปปรับปรุงหลักสูตรการอบรมอีกด้วยต่อไป

**6.3 เทคนิคหรือกลยุทธ์ที่ใช้ทำให้ประสบความสำเร็จ ได้แก่**

* การพัฒนาหลักสูตรที่ตรงกับความต้องการของผู้อบรม
* การค้นคว้าหาข้อมูลเพิ่มเติม เช่น อ่านข่าว ดูกีฬา การสืบค้นข้อมูลจาก Internet และพูดคุยกับผู้เชี่ยวชาญด้านกีฬา
* ทำการสอนภาษาอังกฤษขั้นพื้นฐานและระดับเข้มข้นโดยเน้นผู้อบรมและกิจกรรม
* การเตรียมพร้อมและปรับตัวต่อความเปลี่ยนแปลงที่เกิดในระหว่างดำเนินโครงการ เช่น ความไม่แน่นอนในตารางการอบรม การแก้ไขเอกสารการอบรมเพื่อให้สมบูรณ์และตรงกับความต้องการของผู้อบรม
* มีการประเมินผลโดยใช้แบบทดสอบ และประเมินตามสภาพจริง โดยการสอบสัมภาษณ์และทดสอบการใช้ภาษาอังกฤษในสถานการณ์สมมติ
* การรับฟังและนำความคิดเห็นของผู้อบรมไปพัฒนาและปรับปรุงหลักสูตรในอนาคต
* เพิ่มศักยภาพโดยทำงานเป็นทีมและประสานงานติดต่อกับหน่วยงานของรัฐอย่างมีประสิทธิภาพ

**6.4 ผู้มีส่วนร่วมทำให้ประสบความสำเร็จ**

 ผู้แทนของมหาวิทยาลัยรังสิต รศ. ดร. วิมล ชอบชื่นชม คณะกรรมการและเจ้าหน้าที่ผู้ดำเนินงานโครงการอบรมบุคลากรการกีฬาแห่งประเทศไทย (กกท.) ของสถาบันภาษาอังกฤษ มหาวิทยาลัยรังสิต มีส่วนสำคัญเป็นอย่างยิ่งในการทำให้การอบรมในครั้งนี้ประสบความสำเร็จ

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

 **7.1 ความสำเร็จที่เกิดขึ้น**

* ผู้เข้าร่วมการอบรมมีพัฒนาการการใช้ภาษาอังกฤษดีขึ้น โดยประเมินจากคะแนนสอบ (post test)
* พัฒนาบุคลากรของสถาบันภาษาอังกฤษ มหาวิทยาลัยรังสิต ให้มีทักษะและความชำนาญในการอบรมบุคลากรด้านการกีฬาเพื่อการสอบมาตรฐานสากล
* สามารถนำกระบวนการจัดทำหลักสูตรภาษาอังกฤษเฉพาะด้าน (English for Specific Purposes)ไปขยายการสร้างหลักสูตรการอบรมอื่นๆ ทำให้มีการบริการทางวิชาการเพิ่มขึ้น
* การกีฬาแห่งประเทศไทยได้ให้สถาบันภาษา มหาวิทยาลัยรังสิตดำเนินการอบรมรุ่นที่สองในปี 2561
* สร้างชื่อเสียงให้แก่มหาวิทยาลัยรังสิต ในการจัดการอบรมบุคลากรระดับประเทศซึ่งเป็นการบริการวิชาการให้แก่สังคมที่เป็นมาตรฐาน

 **7.2 สิ่งที่ผู้เล่าได้เรียนรู้จากประสบการณ์ดังกล่าว**

* กระบวนการทำงานเป็นทีม และการทำงานกับหน่วยงานหรือองค์กรของรัฐ
* ได้เพิ่มพูนความรู้และทักษะภาษาอังกฤษที่เกี่ยวกับกีฬาเพิ่มเติม
* การปรับตัวให้เข้ากับสถานการณ์ที่เปลี่ยนแปลงในแต่ละวันของการอบรม
* การแก้ปัญหาเฉพาะหน้าต่างๆ
* พัฒนาทักษะด้านการจัดการและการวางแผนจัดทำหลักสูตรภาษาอังกฤษเฉพาะด้าน (ESP)
* เรียนรู้ในการสร้างเครือข่ายกับหน่วยงานหรือองค์กรของรัฐ